钦定古今图书集成/明伦汇编/闺媛典/第047卷 > 聂舜英
## 钦定古今图书集成/明伦汇编/闺媛典/第047卷 > 聂舜英

按《金史列女传》：“聂孝女，字舜英，尚书左右司员外郎
天骥之长女也。年二十三，适进士张伯豪。伯卒，归父
母家。及哀宗迁归德，天骥留汴。崔立劫杀宰相，天骥
被创甚，日夜悲泣，恨不即死。舜英谒医，救疗百方，至
刲其股，杂他肉以进，而天骥竟死。时京城围久食尽，
闾巷间有嫁妻易一饱者”，重以崔立之变，剽夺暴陵，
无复人理。舜英颇读书知义理，自以“年尚少艾，夫既
亡父，又死非命，比为兵所污，何若从吾父于地下乎！”
葬其父之明日，绝脰而死。一时士女贤之，有为泣下
者。其家以舜英合葬张伯豪之墓。